open-index/open-wikipedia-markdown huggingface dataset:
Radovan Somík

**Radovan Somík** (* 5. máj 1977, Martin) je bývalý slovenský hokejový útočník.

## Klubový hokej
Je odchovancom martinského hokeja. V roku 1995 bol draftovaný klubom NHL Philadelphia Flyers v 4. kole, zo 100. miesta. Prvých päť rokov medzi seniormi odohral v rodnom meste. Pred sezónou 2000/01 sa dohodol s českým klubom HC Zlín. 

Od ročníka 2002/ 03 pôsobil dva roky vo Philadelphii Flyers. Tu hrával vo formácií s Michalom Handzušom a Pavlom Brendlom. V NHL spolu odohral 2 sezóny v ktorých odohral v základnej časti 113 zápasov, v ktorých mal bilanciu 12 gólov a 20 asistencií. Ďalší rok (počas výluky v NHL) strávil vo  Vsetíne a švédskom Malmö Redhawks. Od sezóny 2005/06 bol hráčom ruského klubu Severstaľ Čerepovec.

Pred ročníkom 2007/08 prestúpil do českého HC Pardubice. Po dvoch sezónach sa s vedením dohodol na predĺžení kontraktu. V drese Pardubíc získal dvakrát titul víťaza českej extraligy.

### Klubová štatistika

## Reprezentácia
Bol členom tímu z MS 2002, ktorý vybojoval zlaté medaily. V slovenskej reprezentácii spolu odohral **78** zápasov, strelil **9** gólov.

### [[Majstrovstvá sveta v ľadovom hokeji 2007|MS 2007]]
Tréner Július Šupler ho nominoval na svetový šampionát v Rusku. Odohral 6 zápasov, zaznamenal 2 body za gól a asistenciu. Jeho mužstvo vypadlo so Švédskom vo štvrťfinále a obsadilo 6. miesto.

### [[Majstrovstvá sveta v ľadovom hokeji 2008|MS 2008]]
Súčasťou reprezentácie bol aj na svetovom šampionáte 2008. Slovensko nepostúpilo zo základnej skupiny po prehrách s Nemeckom a Fínskom. V zápasoch o udržanie zdolalo Slovinsko 5:1 a 4:3 (po samostatných nájazdoch) a obsadilo 13. miesto. Somík na šampionáte nezaznamenal ani bod. V úvode prvého zápasu so Slovinskom sa zranil (krvný výron po údere hokejkou do stehna), v poslednom stretnutí ho nahradil Tibor Melichárek, ktorý bol opäť napísaný na súpisku. 

### Reprezentačná štatistika

*(štatistické údaje v článku sú z 3. júna 2008)*

## Referencie

## Iné projekty

## Externé odkazy
* 

Kategória:Narodenia v 1977
Kategória:Slovenskí hokejisti
Kategória:Hráči MHC Martin
Kategória:Hráči Dukly Trenčín
Kategória:Hráči HC Zlín
Kategória:Hráči HC Vsetín
Kategória:Hráči Philadelphia Flyers
Kategória:Hráči Severstaľ Čerepovec
Kategória:Hráči Malmö Redhawks
Kategória:Hráči HC Pardubice
Kategória:Slovenskí hokejisti draftovaní NHL
Kategória:Hokejisti draftovaní klubom Philadelphia Flyers
Kategória:Účastníci MS v hokeji 2001
Kategória:Účastníci MS v hokeji 2002
Kategória:Účastníci MS v hokeji 2007
Kategória:Účastníci MS v hokeji 2008
Kategória:Majstri sveta v ľadovom hokeji
Kategória:Osobnosti z Martina
Fujara trombita

[náhľad|[goralská trombita z Beskýd]]
**Fujara trombita** (ľudové názvy: **bačovská trúba**, **trombita**) je najväčší ľudový hudobný nástroj Slovenska, dosahuje dĺžku aj 550 cm s priemerom roztubu 20-25 cm.

Skladá sa z dvoch častí:
* kónická rozširujúca sa trubica, zložená z dvoch vydlabaných plášťov, ktoré sú na priľahlých plochách zlepené živicou, stiahnuté drevenými alebo plechovými obručami a ovinuté čerešňovou alebo brezovou kôrou
* nátrubok je hrubostenná cylindrická trubička vsadená do ústia tenšieho konca trombity, telo nástroja sa vyrába z jedle, smreka alebo z javora s dostatočne vysokým kmeňom.

Pri hre sa pery hráča pritláčajú na nátrubok, pomedzi ne preteká vzduchový prúd, prácou s perami, zmenšením otvoru pier, dochádza k ich chveniu, ktoré sa prenáša na vzduchový stĺpec nasadeného nátrubku, ktorý podnieti kmitavý proces vzduchového stĺpca aj vo vlastnej píšťalovej trubici, povaha pier hráča umožňuje prefukovanie do vyšších harmonických tónov.

## Referencie

## Pozri aj
* Fujara
* Koncovka

## Externé odkazy
* Fujara Trombita na Detvianskych slávnostiach 2004
* Svetozár Stračina: Reč pastierska (zvuková ukážka)

Kategória:Dychové nástroje
Kategória:Drevené dychové nástroje
Ján Smolko

**Ján Smolko** (* 24. január 1965, Poprad) je bývalý slovenský hokejový obranca. Po ukončení aktívnej kariéry pôsobí ako tréner nemeckého mužstva ESC Dorfen.

## Reprezentácia
V slovenskej reprezentácii odohral **1** zápas, neskóroval.

## Externé odkazy
* 
* profil Jána Smolka na oficiálnej stránke HK Tatravagónka Poprad 
* ESC Dorfen

Kategória:Slovenskí hokejisti
Kategória:Slovenskí hokejoví tréneri
Kategória:Osobnosti z Popradu
Ramón Sopko

**Ramón Sopko** (* 6. apríl 1981, Košice) je bývalý slovenský hokejový brankár. V najvyššej slovenskej súťaži hrával za HC Košice, v roku 2004 prestúpil do francúzskeho klubu Tours. Následne dosiahol viacero úspechov vo francúzskej hokejovej lige.

## Reprezentácia
V drese  na Majstrovstvách sveta v hráčov do 18 rokov 1999 získal bronzovú medailu. V seniorskom slovenskom drese odchytal **1** zápas.

## Iné projekty

## Externé odkazy
* 

Kategória:Narodenia v 1981
Kategória:Slovenskí hokejoví brankári
Kategória:Hráči HC Košice
Kategória:Hráči HK Spišská Nová Ves
Kategória:Osobnosti z Košíc
Tomáš Starosta

**Tomáš Starosta** (* 20. máj 1981) je slovenský hokejový obranca, v súčasnosti kapitánom tímu HK Dukla Trenčín.

## Klubový hokej
S hokejom začínal v Dukle Trenčín. V seniorskej kategórii tu odohral päť sezón. V priebehu ročníka 2004/05 prestúpil do klubu Neftechimik Nižnekamsk v ruskej hokejovej superlige, kde pôsobil ďalších päť sezón, od ročníka 2008/09 bol klub účastníkom KHL. 18. augusta 2010 prestúpil do mužstva Salavat Julajev Ufa, s ktorým získal Gagarinov pohár. Po tejto sezóne prestúpil do klubu Jugra Chanty-Mansijsk. Od ročníka 2013/14 hral za HC Slovan Bratislava.

### Klubová štatistika

## Reprezentácia
V slovenskej reprezentácii odohral **137** zápasov, strelil **6** gólov.

### [[Majstrovstvá sveta v ľadovom hokeji 2007|MS 2007]]
Tréner Július Šupler ho nominoval na Majstrovstvá sveta 2007 v Rusku. V zápase osemfinálovej skupiny proti Bielorusku si vykĺbil rameno a šampionát sa pre neho skončil.   V neúspešnom štvrťfinálovom zápase proti Švédsku ho nahradil na súpisku dopísaný Dominik Graňák. 

### [[Majstrovstvá sveta v ľadovom hokeji 2008|MS 2008]]
Súčasťou reprezentačného výberu bol aj na svetovom šampionáte 2008, Slovensko obsadilo 13. miesto, nebodoval.

### Štatistika na významných podujatiach

*(štatistické údaje v článku sú z 19. februára 2017)*

## Referencie

## Externé odkazy
* 
* 

Kategória:Slovenskí hokejisti
Kategória:Slovenskí hokejoví obrancovia
Kategória:Hráči Dukly Trenčín
Kategória:Hráči HC Slovan Bratislava
Kategória:Hráči Neftechimik Nižnekamsk
Kategória:Hráči Salavat Julajev Ufa
Kategória:Hráči Jugra Chanty-Mansijsk
Kategória:Účastníci MS v hokeji 2007
Kategória:Účastníci MS v hokeji 2008
Kategória:Účastníci MS v hokeji 2010
Kategória:Účastníci MS v hokeji 2012
Kategória:Hokejisti na Zimných olympijských hrách 2014
Kategória:Hokejisti na Zimných olympijských hrách 2018
Richard Stehlík

**Richard Stehlík** (* 22. jún 1984, Skalica) je slovenský hokejový obranca.

## Kariéra

Stehlík je odchovancom skalického hokeja. V seniorskej extralige debutoval v sezóne 2000/2001 a v skalickom drese nastupoval aj v ďalšej sezóne. V roku 2001 si ho v CHL Import Drafte zo 73. miesta vybral klub Sherbrooke Castors, v ktorého drese odohral sezónu 2002/2003. Nastúpil na 55 zápasov, v ktorých si na svoje konto pripísal 30 kanadských bodov (9+21) a až 125 trestných minút. V roku 2003 ho draftoval v treťom kole z celkového 76. miesta klub NHL – Nashville Predators. Sezónu 2003/2004 odohral opäť v juniorskej súťaži QMJHL, tentokrát v tíme Lewiston MAINEiacs, kde sa mu mimoriadne darilo. Na svoje konto si ako obranca pripísal 36 bodov v 44 zápasoch. Po dvoch sezónach v zámorí sa vrátil na Slovensko. Sezónu 2004/2005 začal v Skalici, no v priebehu ročníka bol poslaný na hosťovanie do Dukly Trenčín. Pred sezónou 2005/2006 podpísal dvojročnú zmluvu s českým klubom HC Sparta Praha. V oboch sezónach v Sparte sa tešil z majstrovského titulu. V máji 2007 podpísal nováčikovský dvojcestný kontrakt na dva roky s Nashvillom Predators.  Do prvého tímu Predators sa ale nedostal a nastupoval iba na farme v Milwaukee, kde v štrnástich zápasoch získal jeden bod za presný zásah. Svoje pôsobenie v zámorí sa tak rozhodol ukončiť a už v decembri 2007 sa do konca sezóny upísal svojmu bývalého klubu Sparta Praha. V septembri 2008 sa dohodol na zmluve s Vítkovicami a po dvoch sezónach sa na dva roky upísal Komete Brno. V základnej časti za ňu odohral 49 zápasov a stal sa najproduktívnejším obrancom s 19 bodmi (10+9), v play out k nim pridal v 9 zápasoch ďalšie štyri body (3+1). Pred nasledujúcou sezónou 2011/2012 sa upísal na dva roky tímu Kontinentálnej hokejovej ligy (KHL) Salavat Julajev Ufa. V Komete mal zmluvu platnú ešte na jeden rok, no oba kluby dohodli na jeho transfere. Po 24 odohraných zápasoch, v ktorých dosiahol 5 kanadských bodov (4+1) s ním však Ufa predčasne rozviazala zmluvu. Následne sa do konca sezóny upísal Atlantu Mytišči, kde odohral sedem zápasov v ktorých nebodoval. Pred sezónou 2012/2013 podpísal ročný kontrakt so švédskym MoDom. Za MoDo odohral 22 zápasov, v ktorých si na svoje konto pripísal jednu asistenciu. V priebehu sezóny sa vrátil do českých Vítkovic, kde odohral aj nasledujúce dve sezóny. Pred sezónou 2015/2016 sa vrátil do Komety Brno, kde už pôsobil v sezóne 2010/2011. Po devätnástich odohraných zápasoch sa prenusul do rakúskeho Villachu, odkiaľ sa po jednom odohranom zápase dohodol na zmluve s českým klubom HC Oceláři Třinec.

## Reprezentácia
Slovensko reprezentoval na majstrovstvách sveta v rokoch 2006 a 2007. Celkoho nastúpil na **88** reprezentačných zápasov.

### Štatistika

## Referencie

## Iné projekty

## Externé odkazy
* 
* Richard Stehlik na eliteprospects.com

Kategória:Narodenia v 1984
Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom Nashville Predators
Kategória:Účastníci MS v hokeji 2006
Kategória:Účastníci MS v hokeji 2007
Tomáš Sýkora

**Tomáš Sýkora** (* 4. júla 1990, Bratislava) je slovenský profesionálny hokejový útočník. Syn bývalého hokejový útočníka Romana Sýkoru.

## Kariéra
Sýkora začal svoju hokejovú kariéru v v Banskej Bystrici a po niekoľkých úspešných juniorských sezónach získal v sezóne 2009/2010 cenu Dušana Pašeka za najlepšieho strelca juniorskej extraligy do 20 rokov.

V A-tíme debutoval v sezóne 2007/2008 za vtedy prvoligové Hc 05 Banská Bystrica. Svoj prvý extraligový zápas odohral roku 2008/2009 a neskôr sa presunul do tímu HK Orange 20. Po poslednej sezóne v domácom Hc05 Banská Bystrica podpísal zmluvu s HC Eaton Pardubice. Neskôr hosťoval na farme HC Eaton Pardubice v Hc Chrudim.
Po skúsenostiach z Česka sa vrátil do Slovenskej extraligy do MsHK Žilina, kde v sezóne 2011/12 vypadli v play-off s neskorším majstrom Slovenska  HC Slovan Bratislava.

## Reprezentácia
V slovenskej reprezentácii odohral zápasy a turnaje U 16 , U 17 , U 18 , U 20 rokov.
V roku 2007/2008 absolvoval Majstrovstvá Sveta do 18 rokov v Ruskej Kazani.

## Referencie

## Štatistiky/Članky
http://www.eliteprospects.com/player.php?player=17749
http://www.webhokej24.sk/extraliga/rozhovory/tomas-sykora-sezona-v-cechach-mi-dala-obrovsky-vela
http://www.bystricoviny.sk/rozhovor/posezonna-patnast-otazovka-pre-tomasa-sykoru/

Kategória:Osobnosti z Bratislavy
Kategória:Slovenskí hokejisti
Kategória:Narodenia v 1990
Patrik Ščibran

**Patrik Ščibran** (* 14. január 1975, Poprad) je slovenský hokejový obranca.

## Klubový hokej
Je známy z niekoľkoročného pôsobenia v Poprade. V sezóne 2004/05 hrával v nemeckom klube HC Rostock, pred ďalším ročníkom sa vrátil do slovenskej najvyššej súťaže a podpísal zmluvu s tímom HKm Zvolen, sezónu však ukončil v poľskom klube Cracovia Krakov. Ďalší ročník začal  znovu vo Zvolene, 31. januára 2007 bol poslaný na hosťovanie do prvoligovej Banskej Bystrice. http://www.hokej.sk/clanok46456.htm 

### Štatistiky

## Reprezentácia
V slovenskej reprezentácii odohral **3** zápasy, neskóroval.

## Externé odkazy
* 

Kategória:Narodenia v 1975
Kategória:Slovenskí hokejisti
Roman Stantien

**Roman Stantien** (* 16. október 1964, Kyjov) je bývalý slovenský hokejový útočník, držiteľ dvoch slovenských a šiestich českých extraligových titulov.

## Klubový hokej

 

 

S hokejom začínal v klube HK Spartak Dubnica nad Váhom. V česko-slovenskej lige odohral sezóny 1991/92 a 1992/93 za HK Poprad. V prvom ročníku slovenskej extraligy 1993/94 pôsobil v Dukle Trenčín, hral v útoku s
Branislavom Jánošom a Jánom Pardavým a s mužstvom vybojoval majstrovský titul. 

Následne prestúpil do českého HC Vsetín, kde získal päť majstrovských titulov za sebou. Rovnaký úspech zaznamenal ešte v ročníku 2000/01. Po ňom podpísal kontrakt s Amurom Chabarovsk v ruskej superlige, ale sezónu skončil vo Vítkoviciach. 

Ďalšie roky hrával znovu vo Vsetíne, v úvode ročníka 2004/05 po nezhodách s vedením posilnil Slovan Bratislava, kde vybojoval už svoj ôsmy titul. Pred začiatkom ďalšej sezóny opäť podpísal zmluvu so Vsetínom. Pôsobil v ňom aj v ročníku 2006/07, v zmluve mal však klauzulu, ktorá mu umožňovala prestúpiť, pokiaľ Vsetín stratí šancu na play-off. Túto klauzulu využil – v januári ho angažovali České Budějovice.
 Vo veku 42 rokov sa stal najstarším hráčom českej hokejovej extraligy. 

Pred ďalším ročníkom prestúpil do slovenského mužstva MsHK Žilina a takisto bol najstarším hokejistom v súťaži. V priebehu sezóny 2008/09 prestúpil do Popradu,
 kde po ukončení sezóny skončil svoju aktívnu kariéru.

## Trénerské pôsobenie
Od sezóny 2010/11 bol asistentom trénera v HK Nitra. Od januára 2012 pôsobil v rovnakej pozícii v klube HC Slovan Bratislava. Od sezóny 2014/15 sa stal trénerom Dukla Trenčín, za asistenta si vybral Branislava Jánoša. Od apríla roku 2018 nastúpil na pozíciu hlavného trénera HK Poprad, kde pôsobil jeden rok. Následne bol 2 roky hlavným trénerom Slovana Bratislava, v slovenskej extralige.

### Tituly v pozícii asistenta
* 2011/12 – HC Dukla Trenčín

## Rodina
Jeho otec Vojtech Stantien bol česko-slovenský reprezentant v boxe. Synovia Simon (* 1988) a Patrik (* 1993) sú tiež hokejisti.

### Klubová štatistika

## Reprezentácia
V slovenskej reprezentácii debutoval až ako 33-ročný, vo februári 1997. Zúčastnil sa MS 1997, MS 1998, a ZOH 1998 v japonskom Nagane. V slovenskej reprezentácii odohral **35** zápasov, strelil **7** gólov.

### Štatistika na významných podujatiach

## Referencie

## Externé odkazy
* 
* profil na oficiálnej stránke Vsetína

Kategória:Slovenskí hokejisti
Kategória:Slovenskí hokejoví útočníci
Kategória:Slovenskí hokejoví tréneri
Kategória:Slovenskí olympionici
Kategória:Hráči MHK Dubnica nad Váhom
Kategória:Hráči HK Poprad
Kategória:Hráči Dukly Trenčín
Kategória:Hráči HC Slovan Bratislava
Kategória:Hráči MsHK Žilina
Kategória:Hráči HC Vsetín
Kategória:Hráči HC Vítkovice
Kategória:Hráči HC České Budějovice
Kategória:Hráči Amur Chabarovsk
Kategória:Slovenské osobnosti českého pôvodu
Kategória:Osobnosti z Kyjova (okres Hodonín)
Kategória:Hokejisti na Zimných olympijských hrách 1998
Tomáš Šille

**Tomáš Šille**,  (* 23. november 1969, Dunajská Streda) je maďarský reprezentant v ľadovom hokeji, pochádzajúci zo Slovenska. 

## Klubový hokej
Hrával za HC Slovan Bratislava, HK 36 Skalica,  HC Dukla Senica, Alba Volán Székesféhérvar. Pred sezónou 2006/07 podpísal zmluvu znovu so Skalicou, začiatok ročníka vynechal pre zranenie členka.

V decembri 2008 prestúpil do rumunského mužstva HC Csíkszereda, ktoré hrá najvyššiu maďarskú súťaž,, neskôr do NZ Stars Budapešť.

### Klubová štatistika

## Reprezentácia
V slovenskej reprezentácii odohral **2** zápasy, neskóroval. Po získaní maďarského občianstva je jednou z opôr maďarskej reprezentácie. Na MS 2008 1. divízie, kde Maďarsko postúpilo do najvyššej kategórie, bol najlepší na turnaji v hodnotení plusových bodov. Tréner Pat Cortina ho nominoval aj na MS 2009. V prvom zápase proti Slovensku strelil gól, Maďarsko prehralo 3:4.

## Referencie

Kategória:Narodenia v 1969
Kategória:Slovenskí hokejisti
Kategória:Maďarskí hokejisti
Kategória:Osobnosti z Dunajskej Stredy
Miroslav Šimonovič

**Miroslav Šimonovič** (* 10. august 1974, Poprad) je bývalý slovenský hokejový brankár. So slovenskou reprezentáciou v roku 2002 získal zlatú medailu na Majstrovstvách sveta v ľadovom hokeji. V roku 1999 vyhral majstrovský titul Slovenská hokejová extraliga s tímom HC Košice. V roku 1999, 2002 a 2003 sa stal súčasťou All-Star Teamu Slovenskej extraligy.

## Klubový hokej
Je odchovancom popradského hokeja. Debut v extralige zaznamenal v ročníku 1994/95. Pravidelne však začal v najvyššej súťaži chytať až v HC Košice (sezóna 1998/99). Ďalšie dva roky odohral znova v Poprade, potom ho angažoval český klub HC Plzeň. Prvé štyri stretnutia mu nevyšli a dostal sa do pozície tretieho brankára, ktorý ani necestoval na zápasy vonku. S vedením sa dohodol na predčasnom ukončení zmluvy a vrátil sa do Popradu, kde bol s percentuálnou úspešnosťou 93,4 oporou tímu. Po sezóne opäť podpísal kontrakt s Košicami, ďalšie dva roky pôsobil v MsHK Žilina. Ročníky 2005/06 a 2006/07 chytal za HKM Zvolen, v sezónach od roku 2007 po rok 2009  bol opäť hráčom svojho materského klubu HK Aquacity ŠKP Poprad. V sezóne 2010 - 2011 hral za HC'05 Banská Bystrica a od decembra 2011 je znova hráčom HK AutoFinance Poprad.

## Reprezentácia
V slovenskej reprezentácii odchytal **37** zápasov. Zúčastnil sa MS 1999 a MS 2002 (zlato) a reprezentoval aj na zimnej olympiáde 1998 v Nagane. 

Tréner Július Šupler ho nominoval na Škoda Cup 2007. Po stretnutí s Nemeckom (Slovensko prehralo 2:3 po samostatných nájazdoch) bol vyhlásený za najlepšieho hráča svojho tímu, odmietol však prevziať cenu, pretože sa domnieval, že si ju nezaslúžil. 

## Referencie

## Externé odkazy
* 
* Miroslav Šimonovič na eliteprospects.com

Kategória:Slovenskí hokejisti
Kategória:Slovenskí hokejoví brankári
Kategória:Slovenskí olympionici
Kategória:Majstri sveta v ľadovom hokeji
Kategória:Hráči HC Košice
Kategória:Hráči HK Poprad
Kategória:Hráči HKm Zvolen
Kategória:Hráči MsHK Žilina
Kategória:Hráči HC Banská Bystrica
Kategória:Hráči HC Plzeň
Kategória:Účastníci MS v hokeji 2002
Kategória:Účastníci MS v hokeji 1999
Kategória:Účastníci MS v hokeji 1998
Kategória:Hokejisti na Zimných olympijských hrách 1998
Marcel Šimurda

**Marcel Šimurda** (* 1. december 1980, Humenné) je bývalý slovenský hokejový útočník.

## Reprezentácia
V slovenskom drese odohral do 22. marca 2006 4 zápasy, bez skórovania.

## Externé odkazy
* 

Kategória:Slovenskí hokejisti
Kategória:Hráči HC Košice
Tibor Šagát

Prof. MUDr. **Tibor Šagát**, CSc. (* 17. december 1942, Čierny Balog) je slovenský lekár a politik. V roku 1994, a potom v rokoch 1998 až 2000 bol ministrom zdravotníctva.

## Život
Tibor Šagát absolvoval v roku 1966 Fakultu detského lekárstva Karlovej univerzity v Prahe. V tom istom roku nastúpil do Nemocnice s poliklinikou v Brezne ako sekundárny lekár na detskom oddelení. V období 19671969 pracoval na Obvodnom zdravotnom stredisku v Polomke ako obvodný detský lekár. Medzi rokmi 19691971 na Klinike anesteziológie a resuscitácie Nemocnice s poliklinikou akademika Ladislava Dérera v Bratislave ako sekundárny lekár.

V období rokov 19711987 pôsobil ako odborný asistent na Katedre pediatrie Inštitútu pre ďalšie vzdelávanie lekárov a farmaceutov.

V roku 1980 obhájil kandidátsku dizertačnú prácu a získal titul CSc. a v  1985 bol vymenovaný za docenta v odbore pediatria.

Od 1987 bol primárom Detskej kliniky na Ústave národného zdravia hlavného mesta Bratislavy. Od októbra 1988 až do jún 1993 bol riaditeľom Nemocnice s poliklinikou akademika Ladislava Dérera v Bratislave, potom bol primárom Detskej kliniky tejto nemocnice. Od roku 2002 bol prednostom Detskej kliniky anesteziológie a intenzívnej medicíny Detskej fakultnej nemocnice s poliklinikou v Bratislave. Momentálne je dekanom Lekárskej fakulty SZU v Bratislave. 

Tibor Šagát je ženatý s PhDr. Andreou Šagátovou, PhD. (Katedra ošetrovateľstva, FOaZOŠ SZU) a má dve deti.

## Politická činnosť
* marec 1994 – december 1994 – minister zdravotníctva Slovenskej republiky nominovaný Demokratickou úniou Slovenska
* november 1994 – október 1998 – poslanec národnej rady za Demokratickú úniu Slovenska
* 1998 – opätovne zvolený za poslanca národnej rady za Slovenskú demokratickú koalíciu, poslanecký mandát si neuplatnil, pretože bol vymenovaný za ministra zdravotníctva
* 30. október 1998 – 10. júl 2000 – minister zdravotníctva SR 
* 10. júla 2000 - abdikoval na funkciu kvôli spoločenskému a politickému tlaku v súvislosti s liečbou ťažko chorého prezidenta Rudolfa Schustera.  
Vo zvyšku volebného obdobia do septembra 2002 zostal poslancom NR SR.

## Dielo
Tibor Šagát je autor viacerých učebníc o pediatrii. V roku 2007 vydal s kolektívom autorov aktualizovanú a doplnenú učebnicu Pediatria.

## Referencie

Kategória:Slovenskí pediatri
Kategória:Ministri zdravotníctva Slovenskej republiky
Kategória:Politici DEÚS
Kategória:Politici DÚ (1995)
Kategória:Politici SDK
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Osobnosti z Čierneho Balogu
Kategória:Dekani Lekárskej fakulty Slovenskej zdravotníckej univerzity v Bratislave
Kategória:Riaditelia nemocníc na Slovensku
Kategória:Absolventi Karlovej univerzity
Miroslav Škovira

**Miroslav Škovira** (* 7. november 1973, Levoča) je slovenský hokejový útočník.

## Klubový hokej
Hoci je Škovira rodákom z Levoče, považuje sa za odchovanca Popradu. Tu s menšími prerušeniami prežil väčšiu časť svojej doterajšej kariéry. Premiérovo pôsobil v zahraničí v sezóne 1995/96 v drese Třinca, z ktorého sa však po nezhodách s trénerom Hadamczikom spolu s Arne Krotákom vrátil na Slovensko. 
Prvé extraligové finále zažil v sezóne 2002/03 s HC Košice, ďalší ročník okúsil účinkovanie v najvyššej anglickej hokejovej súťaži, no pre rozpory s trénerom mužstvo Manchesteru opustil v decembri 2003. V januári 2004 pomáhal domovskému Popradu so záchranárskymi prácami, na play-off opäť posilnil Košice.
V sezóne 2005/06 prispel k druhému miestu HK Aquacity ŠKP v extralige. V tomto mužstve hral aj v nasledujúcom roku, no v januári 2007 prezident klubu Anton Danko oznámil, že s ním už nepočíta (napriek tomu, že bol štvrtým najlepšie nahrávajúcim hráčom súťaže a druhým v bodovom priemere na zápas). 1. februára podpísal kontrakt s klubom nemeckej DEL Krefeld Pinguins. V ročníku 2007/08 hrávl za extraligového nováčika MHK SkiPark Kežmarok. V sezóne 2010/11 hrá opäť za HK ŠKP Poprad
### Klubové štatistiky

## Reprezentácia
V slovenskej reprezentácii odohral **13** zápasov, strelil **2** góly.

*(štatistické údaje v článku sú z 18. apríla 2007)*

## Referencie

## Externé odkazy
* 
* profil Miroslava Škoviru na oficiálnej stránke HK Aquacity ŠKP Poprad 

Kategória:Slovenskí hokejisti
Peter Šlamiar

**Peter Šlamiar** (* 26. február 1977) je slovenský hokejový útočník.

## Klubový hokej
S hokejom začínal v HKm Zvolen. V roku 1995 bol draftovaný klubom New York Rangers v 6. kole zo 143. miesta. V zámorí však pôsobil len v juniorskej súťaži QMJHL. Po návrate do Európy hrával v Spišskej Novej Vsi, nemeckej regionálnej súťaži, Nitre a materskom Zvolene. Od ročníka 2005/06 pôsobí v slovinskom klube HK Slavija Ľubľana, s ktorým v nasledujúcej sezóne dosiahol finále Interligy.

### Štatistiky

## Reprezentácia
V slovenskej reprezentácii odohral **2** zápasy, neskóroval.

## Externé odkazy
* 
* 

Kategória:Narodenia v 1977
Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom New York Rangers
Miroslav Šmidriak

**Miroslav Šmidriak** (* 11. december 1971) je bývalý slovenský hokejový obranca. Meria 185 cm, váži 81 kg (2006).

## Klubový hokej
Je známy predovšetkým z pôsobenia v klube HK Dynamax Nitra, kde hráva aj vsezóne 2006/07. Predtým pôsobil aj v Martine, Dukle Trenčín, Rakúsku a Francúzsku.

### Štatistika

## Reprezentácia
V slovenskom drese odohral **19** zápasov, strelil **1** gól.

*(štatistické údaje v článku sú z [[9. októbra]] [[2006]])*

## Externé odkazy
* 

Kategória:Narodenia v 1971
Kategória:Slovenskí hokejisti
René Školiak

**René Školiak** (* 28. január 1979, Liptovský Mikuláš) je bývalý slovenský hokejový útočník. Jeho brat Michal sa takisto venoval hokeju.

## Klubový hokej
Je odchovancom Liptovského Mikuláša, za tento klub hrával od sezóny 1996/97 v slovenskej extralige. V závere ročníka 2002/03 posilnil HC Slovan Bratislava, ďalší začal v materskom klube a znova ukončil v Slovane. V tomto mužstve začal aj sezónu 2004/05, dokončil ju v HK Dubnica. Nasledujúci ročník začal v klube HK 36 Skalica, jeho záver však strávil v Slovane. Pred ďalšou sezónou sa vrátil do Skalice a stal sa so 70 bodmi najproduktívnejším hráčom základnej časti extraligy. Jeho klub však následne vypadol vo štvrťfinále s HC Košice. Na drese nosí číslo 12. Po krachu klubu HK 36 Skalica v roku 2016 prestúpil do ŠHK 37 Piešťany, kde ale počas baráže s ním klub rozviazal kontrakt. Následne po konci sezóny ukončil aktívnu hráčsku kariéru.

### Štatistiky

## Reprezentácia
V slovenskej reprezentácii odohral **23** zápasov, strelil **1** gól.

*(štatistické údaje v článku sú z 12. marca 2007)*

## Externé odkazy
* 

Kategória:Slovenskí hokejisti
Kategória:Slovenskí hokejoví útočníci
Kategória:Hráči HC Slavia Praha
Kategória:Hráči HC Slovan Bratislava
Kategória:Hráči HK Nitra
Kategória:Hráči HK Skalica
Kategória:Hráči MHk 32 Liptovský Mikuláš
Kategória:Hráči ŠHK 37 Piešťany
Kategória:Súrodenci v ľadovom hokeji
Kategória:Osobnosti z Liptovského Mikuláša
Predseda Národnej rady Slovenskej republiky

**Predseda Národnej rady Slovenskej republiky** je druhá najvyššia ústavná funkcia po prezidentovi Slovenskej republiky. Od 26. marca 2025 je predsedom Národnej rady SR Richard Raši (HLAS-SD). Úlohami predsedu sú zvolávať a predsedať schôdzam Národnej rady Slovenskej republiky a podpisovanie ústavy a zákonov. Predseda prijíma sľub poslancov Národnej rady Slovenskej republiky a vyhlasuje voľby do Národnej rady Slovenskej republiky, voľbu prezidenta Slovenskej republiky a voľby do orgánov územnej samosprávy. 

Ak predseda nie je na zasadnutí parlamentu prítomný, môže poveriť vedením zasadania niektorého z podpredsedov. V čase zvolenia nového parlamentu, starý predseda vedie prvé zasadanie Národnej rady, kým nie je zvolený nový predseda. V tajných voľbách ho volí a odvoláva Národná rada Slovenskej republiky nadpolovičnou väčšinou všetkých poslancov.

V čase keď Slovensko nemá právoplatne zvoleného prezidenta alebo prezident nie je zo zdravotných dôvodov schopný vykonávať svoju funkciu, prechádzajú na predsedu národnej rady niektoré prezidentské právomoci napríklad právomoc menovať a odvolávať členov vlády.

## Zoznam predsedov Národnej rady Slovenskej republiky (od roku 1993)
* Ivan Gašparovič (1. január 199329. október 1998)
* Jozef Migaš (29. október 199815. október 2002)
* Pavol Hrušovský (15. október 20027. február 2006)
* Béla Bugár (*[[ad interim]]*; 7. február 20064. júl 2006)
* Pavol Paška (4. júl 20068. júl 2010)
* Richard Sulík (8. júl 201013. október 2011)
* Pavol Hrušovský (13. október 20114. apríl 2012)
* Pavol Paška (4. apríl 201224. november 2014)
* Jana Laššáková (*[[ad interim]]*; 24. november 201425. november 2014)
* Peter Pellegrini (25. november 201423. marec 2016)
* Andrej Danko (23. marec 201620. marec 2020)
* Boris Kollár (20. marec 202025. október 2023)
* Peter Pellegrini (25. október 20236. apríl 2024)
* Peter Žiga (*[[ad interim]]*; 7. apríl 202426. marec 2025)
* Richard Raši (26. marec 2025 – súčasnosť)

## Pozri aj
* Zoznam predsedov slovenských parlamentov


Kategória:Ústavní činitelia SR
Kategória:Politika na Slovensku
Kategória:Právo na Slovensku
Miroslav Štefanka

**Miroslav Štefanka** (* 23. september 1973, Nitra) je bývalý slovenský hokejový útočník, starší brat Juraja Štefanku.

## Klubový hokej
S hokejom začínal v HK Nitra, extraligový debut zaznamenal v sezóne 1993/94, keď odohral 17 zápasov. Ročník 1999/00 hral za HC Slovan Bratislava (viac v B-mužstve), ďalšie dve sezóny pôsobil znova v Nitre (v prvej posilnil na sedem zápasov HC Liberec).

Ročník 2002/03 začal v Slovane, dokončil v HK Poprad, v priebehu nasledujúcej podpísal kontrakt s juhokórejským mužstvom Hana Ice Hockey Club Soul hrajúcim Ázijskú hokejovú ligu. Od ďalšieho ročníka hrával znova v Nitre, v sezóne 2005/06 dosiahol klub semifinálovú účasť, čo bolo najlepšie umiestnenie v histórii.

Ročník 2008/09 odohral v rumunskom klube HC Csíkszereda. Ďalšie tri sezóny pôsobil opäť v Nitre (posledné dve v pozícii kapitána). Medzi rokmi 2012 až 2015 hral za HC Mikron Nové Zámky v rámci maďarskej MOL ligy. Po sezóne 2014/15 ukončil hráčsku kariéru.

### Klubová štatistika

*(štatistické údaje v článku sú z 30. septembra 2013)*

## Reprezentácia
V slovenskej reprezentácii odohral **2** zápasy, neskóroval.

## Referencie

## Externé odkazy
* 
* 

Kategória:Slovenskí hokejisti
Kategória:Slovenskí hokejoví útočníci
Kategória:Hráči HK Nitra
Kategória:Hráči HC Slovan Bratislava
Kategória:Hráči HK Poprad
Kategória:Hráči Bílí Tygři Liberec
Kategória:Súrodenci v ľadovom hokeji
Kategória:Osobnosti z Nitry
Fantasy literatúra

**Fantasy [[literatúra]]** je druh literatúry populárny predovšetkým u mládeže a detí. Za „otca fantasy“ je považovaný J.R.R. Tolkien, ktorý v roku 1937 svojou knihou Hobit vytvoril nový žaner populárnej literatúry - fantasy literatúra.

Zobrazuje prvky, ktoré sa nezhodujú s realitou, zobrazené javy neexistujú, pravdivosť je vylúčená.
Prvky neskutočnosti sa vyskytovali už v starovekých eposoch, mýtoch a rozprávkach. Neskôr vznikali imaginárne cestopisy, utopické romány, surrealistické romány a horory. Rozmach fantastickej literatúry nastal v 20. rokoch 20. storočia  – vznikali rozličné žánre fantasy a sci-fi literatúry

Na Slovensku je najznámejšou autorkou fantasy literatúry Alexandra Pavelková a jej kniha Piesok vo vetre.

## Pozri aj
* Fantasy

Kategória:Fantasy
Kategória:Literatúra
Rastislav Štork

**Rastislav Štork** (* 14. október 1975) je bývalý slovenský hokejový obranca, známy najmä z pôsobenia HKm Zvolen.

## Reprezentácia
V slovenskom drese odohral 8 zápasov, strelil 1 gól.

## Externé odkazy
* 

Kategória:Slovenskí hokejisti
Anton Šťastný

**Anton Šťastný** (* 5. august 1959, Bratislava) je bývalý slovenský hokejový útočník, najmladší člen hviezdneho bratského tria, ktoré tvorili okrem neho Peter a Marián.

## Klubový hokej
S hokejom začínal rovnako ako jeho bratia v Slovane Bratislava. V roku 1980 emigroval do Kanady a v tíme Quebec Nordiques niekoľko rokov žiaril so svojimi bratmi. Tomuto klubu ostal verný po celých svojich 9 sezón v NHL, odohral v ňom 716 zápasov, v ktorých dosiahol 688 bodov za 272 gólov a 416 asistencií. Zaraďuje sa medzi legendy NHL, pretože 8 sezón v rade strelil minimálne 25 gólov. Kariéru ukončil prvý raz v roku 1991 vo švajčiarskom tíme Olten. Bol draftovaný hneď dvakrát. V roku 1978 v poslednom amatérskom drafte v 12. kole zo 198. miesta tímom Detroit Red Wings a v roku 1979 vo vstupnom drafte NHL tímom Quebec Nordiques v 4. kole z 83. miesta.

## Štatistiky NHL

## Reprezentácia

Za Česko-slovenské národné hokejové mužstvo stihol do svojej emigrácie streliť 25 gólov. Reprezentoval na ZOH 1980 v Lake Placid. Pred blížiacou sa olympiádou v Lillehammeri v roku 1994 ho prehovoril jeho brat Peter, aby sa po dvoch rokoch znovu vrátil k hokeju. Za novotvoriace sa Slovenské národné hokejové mužstvo odohral 15 zápasov, strelil 8 gólov. V decembri 1993 na turnaji vo Francúzsku sotil do rozhodcu a dostal polročný dištanc, ktorý mu znemožnil účinkovanie na olympiáde a definitívne ukončil jeho bohatú kariéru.

## Súčasné pôsobenie
V súčasnosti podniká vo Švajčiarsku v nábytkárskom priemysle, zároveň je členom Dozornej rady klubu HC Lausanne. Zúčastňuje sa hokejových exhibícií na Slovensku.

## Iné projekty

## Externé odkazy
* Anton Šťastný na eliteprospects.com
* 
* Anton Šťastný na nhl.com

Kategória:Česko-slovenskí hokejisti
Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom Detroit Red Wings
Kategória:Hokejisti draftovaní klubom Quebec Nordiques
Kategória:Súrodenci v ľadovom hokeji
Kategória:Osobnosti z Bratislavy
Kategória:Hráči HC Slovan Bratislava
Kategória:Hráči Quebec Nordiques
Kategória:Hráči HC Fribourg-Gottéron
Kategória:Slovenskí hokejoví útočníci
Kategória:Slovenskí emigranti a exulanti
Kategória:Česko-slovenskí olympionici
Marián Šťastný

**Marián Šťastný** (* 8. január 1953, Bratislava) je bývalý slovenský hokejový útočník, najstarší zo slávneho bratského tria, ktoré okrem neho tvorili Peter a Anton. Od roku 2010 je členom Siene slávy českého hokeja.

## Klubový hokej
Marián Šťastný odohral v česko-slovenskej lige 1 zápasov a nastrieľal v nich 236 gólov. So Slovanom Bratislava sa stal spolu s bratmi v roku 1979 majstrom ČSSR. Po emigrácii Petra a Antona do Kanady v roku 1980 bola jeho kariéra v Česko-Slovensku pozastavená. O rok však nasledoval bratov do Quebecu. V NHL odohral 4 sezóny za Quebec Nordiques, jednu za Toronto Maple Leafs, spolu 354 zápasov, zaznamenal 316 bodov.

### Štatistiky

## Reprezentácia

Marián Šťastný získal v česko-slovenskom drese zlatú medailu na Majstrovstvách sveta 1976 a 1977, striebornú v rokoch 1975, 1978, 1979. Reprezentoval aj na zimnej olympiáde 1980 v Lake Placid. Spolu odohral **122** zápasov, v ktorých strelil **54** gólov.

## Svetový kongres Slovákov
Po smrti Štefana B. Romana v roku 1988 sa stal druhým predsedom Svetového kongresu Slovákov. Bol autorom myšlienky Sviečkovej manifestácie.  

## Referencie

## Iné projekty

## Externé odkazy
* Marián Šťastný na eliteprospects.com
* 
* Marián Šťastný na nhl.com

Kategória:Česko-slovenskí hokejisti
Kategória:Slovenskí hokejisti
Kategória:Slovenskí olympionici
Kategória:Hráči Quebec Nordiques
Kategória:Hráči Toronto Maple Leafs
Kategória:Súrodenci v ľadovom hokeji
Kategória:Osobnosti z Bratislavy
Kategória:Hráči HC Slovan Bratislava
Kategória:Hráči HC Dukla Jihlava
Kategória:Slovenskí hokejoví útočníci
Kategória:Česko-slovenskí olympionici
Kategória:Slovenskí emigranti a exulanti
Kategória:Držitelia Medaily prezidenta Slovenskej republiky
Hygieia (bohyňa)

200px|náhľad|Hygiea
**Hygieia** alebo **Hygeia** alebo zriedkavo **Hygiea** (po grécky Υγιεία - Hygieia alebo Υγεία - Hygeia - zdravie; lat. Hygia, Salus) je starogrécka bohyňa čistoty a zdravia. V starorímskej mytológii jej zodpovedá Salus.

Je dcérou Asklepia. Považuje sa za patrónku lekárnikov. Z jej mena pochádza moderné slovo hygiena. Jej sestra Panakeia je bohyňa lekárstva a čarodejníctva. 

Zobrazuje sa s miskou a hadom, alebo s rohom plným ovocia. Hippokratova prísaha sa začína prísahou (aj) na Hygieiu.

## Iné projekty

## Externé odkazy
* Theoi Project: Hygeia grécke a latinské poznámky preložené do angličtiny

Kategória:Grécke bohyne
Gabriel Spilar

**Gabriel Spilar**, pôvodne **Gabriel Špilár** (* 15. december 1980) je slovenský hokejový útočník.

## Klubový hokej
S hokejom začínal v rodnom meste. v mužstve HC Košice, po odohraní troch extraligových sezón ho angažovala HC Sparta Praha. Ročník 2004/05 začal v Slovane Bratislava, počas neho sa vrátil do Košíc. Nasledujúcu sezónu bol najprv hráčom ďalšieho českého extraligového mužstva HC Zlín, v jej priebehu prestúpil do MsHK Žilina, s klubom získal prekvapivý majstrovský titul. Po ďalších dvoch rokoch v HC Košice uzavrel kontrakt s kazašským mužstvom Barys Astana (KHL), v základnej časti strelil 5 gólov a zaznamenal 2 asistencie. Vedenie s ním nepredĺžilo zmluvu, kontaktoval ho manažér Žiliny Roman Kontšek a sezónu 2009/10 začal opäť v MsHK Žilina. 18. januára 2010 prestúpil do klubu fínskej SM-liigy Espo Blues, kde sa stal spoluhráčom Branislava Mezeia. V ďalšom ročníku pôsobil v HK Nitra, nasledujúci začal v kazašskom mužstve Kazzinc-Torpedo, v jeho priebehu prestúpil do HC Košice. Mužstvo sa prebojovalo do finále play-off, kde prehralo so Slovanom Bratislava. V sezóne 2012/13 pokračoval v Košiciach, mužstvo dosiahlo ďalšiu finálovú účasť, keď prehralo s HKm Zvolen.

### Klubová štatistika
2013/2014 HC Košice

## Reprezentácia
V slovenskej reprezentácii odohral **20** zápasov, strelil **6** gólov.

## Osobný život
V auguste 2009 sa oženil s priateľkou Petrou Šedivou. V tom istom roku si zmenil pôvodné priezvisko Špilár na Spilar, dôvodom boli smutné spomienky na otčima, od ktorého sa chcel odlíšiť.

## Referencie

## Externé odkazy
* 
* 
* Gabriel Spilar na eliteprospects.com

Kategória:Slovenskí hokejisti
Kategória:Hráči HC Košice
Kategória:Hráči HC Slovan Bratislava
Kategória:Hráči MsHK Žilina
Kategória:Hráči HK Nitra
Kategória:Hráči HC Sparta Praha
Kategória:Hráči HC Zlín
Kategória:Hráči Barys Astana
Ján Tabaček

**Ján Tabaček** (* 7. apríl 1980, Martin) je slovenský hokejový obranca.

## Klubový hokej

Je odchovancom Martina, neskôr hrával v Bratislave. V roku 2001 bol draftovaný klubom Anaheim Ducks. Sezónu 2002/03 odohral za farmársky tím Anaheimu. Po skončení sezóny sa vrátil do Slovana, nasledujúce tri sezóny pôsobil v Česku, kde hral za HC Sparta Praha. Od sezóny 2008/09 hrával za HC Košice. Bol jedným z hráčov ktorý získal majstrovský hetrik 2008/09-2010/11. Pred sezónou 2012/13 podpísal dvojročnú zmluvu s klubom HC Slovan Bratislava.

## Reprezentácia
V slovenskom drese odohral **11** zápasov, zatiaľ neskóroval.

## Externé odkazy
* 
* Ján Tabaček na eliteprospects.com

Kategória:Narodenia v 1980
Kategória:Hráči Cincinnati Mighty Ducks
Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom Anaheim Ducks
Kategória:Hráči HC Košice
Roman Tomas

**Roman Tomas** (* 9. september 1980, Poprad) je slovenský hokejový útočník. Jeho brat Martin bol hokejový obranca.

## Klubový hokej
S hokejom začínal v klube HK Poprad. Tu odohral päť rokov v slovenskej extralige. Od sezóny 2005/06 pôsobil v českej extralige – najprv dve a pol sezóny za HC Oceláři Třinec, v priebehu ročníka 2007/08 prestúpil do HC Litvínov, ďalšiu sezónu hral za HC Plzeň a BK Mladá Boleslav. V sezóne 2009/10 hral opäť v Třinci, ďalšiu v HC Vítkovice. Pred ročníkom 2010/11 sa vrátil do Mladej Boleslavi, v základnej časti strelil 21 gólov, klub prehral v baráži o udržanie s mužstvom HC Piráti Chomutov 3:4 na zápasy a vypadol z najvyššej súťaže.

V sezóne 2012/13 hral za HK Poprad, v 48 zápasoch strelil 24 gólov, pred koncom základnej časti prestúpil do chorvátskeho klubu KHL Medveščak, ktorý v tom čas pôsobil v rakúskej lige. Okrem zaujímavých finančných podmienok uviedol Tomas ako motiváciu hrať v KHL – kde mal klub vstúpiť ďalšiu sezónu. Pred ročníkom 2013/14 mu HK Poprad mu za predošlé pôsobenie dlhuval nešpecifikovanú sumi. Po vstupe Medveščaku do KHL predstavitelia klubu neuvažovali o ňom ako o hráčovi základného kádra, za mužstvo neodohral v tejto súťaži žiaden zápas. 

V októbri 2013 uzavrel zmluvu s mužstvom slovenskej extraligy MsHK Žilina, ako jeden z dôvodov pôsobenia na Slovensku uviedol narodenie dcéry.  Vo svojom prvom zápase proti HK Orange 20 strelil hetrik v priebehu 13 minút. Skóroval aj v ďalších štyroch zápasoch, pričom proti HKm Zvolen opäť zaznamenal tri góly. Počas 8 zápasov za tento klub nedosiahol gól len v zápase 17. kola proti Banskej Bystrici, keď jeho gól nebol uznaný rozhodcom, ktorý nevyužil možnosť videorozhodcu, čo kritizoval tréner Žiliny Jan Neliba.

### Klubová štatistika

## Reprezentácia
Tréner Július Šupler ho nominoval na Škoda Cup 2007. Spolu v slovenskej reprezentácii odohral **12** zápasov, strelil **1** gól.

*(štatistické údaje v článku sú z [[13. november|13. novembra]] [[2013]])*

## Poznámky a referencie

## Externé odkazy
* 
* 

Kategória:Slovenskí hokejisti
Kategória:Slovenskí hokejoví útočníci
Kategória:Súrodenci v ľadovom hokeji
Kategória:Hráči HK Poprad
Kategória:Hráči MsHK Žilina
Kategória:Hráči HC Třinec
Kategória:Hráči HC Litvínov
Kategória:Hráči BK Mladá Boleslav
Kategória:Hráči HC Plzeň
Kategória:Hráči HC Vítkovice
Kategória:Hráči Comarch Cracovia
Kategória:Hráči KHL Medveščak
Kategória:Osobnosti z Popradu
Tibor Turan

Ing. **Tibor Turan** (* 6. august 1962) je bývalý slovenský hokejový obranca. V  člen výkonného výboru Slovenského zväzu ľadového hokeja.

## Reprezentácia
V slovenskom národnom hokejovom mužstve odohral štyri zápasy, v ktorých neskóroval.

## Externé odkazy
* 

Kategória:Narodenia v 1962
Kategória:Slovenskí hokejisti
Jakub (Banská Bystrica)

**Jakub** je mestská časť Banskej Bystrice, v severnej časti mesta.

Podľa údajov z roku 2008 mala 657 obyvateľov.

## Polohopis
Nachádza sa v Starohorských vrchoch, v údolí riečky Bystrica. Leží pri ceste 1.triedy č.59. 

## Dejiny
Jakub sa ako mestská časť Banskej Bystrice spomína už v 13. storočí. Pozemky na území dnešného Jakuba až do 16. storočia patrili tažiarskym podnikateľom, mimo iného aj Petrovi Karlovi, podľa ktorého je pomenovaná susedná mestská časť Karlovo, ale aj známej ťažiarskej spoločnosti Turzo-Fugger, ktorá v 16. storočí nemala konkurenciu v celom Uhorsku. V roku 1546 prevzala správu nad väčšinou územia banská komora a zvyšok patril mestu. Komora tu vybudovala medený hámor, drôtovňu a valcovňu, ktoré spracúvali predovšetkým surovinu zo Španej doliny. V Jakube boli aj dve píly a kameňolom na lomový vápenec, dokonca aj vápenka.

Počas druhej svetovej vojny Jakub obsadili nemecké vojská, v lokalite prebiehali početné boje, v priebehu ktorých bol zničený železničný most týčiaci sa nad členitou krajinou, ktorý bol neskôr znova postavený. Jakub bol spod nemeckého velenia oslobodený 4. apríla 1945.

## Samospráva
Jakub tvorí spolu s Kostiviarskou, Podlavicami, Skubínom a Uľankou volebný obvod č. 4, ktorý má v mestskom zastupiteľstve 2 poslancov.

## Kultúra a zaujímavosti
### Pamiatky
#### [[Kostol svätého Jakuba (Banská Bystrica)|Kostol sv. Jakuba staršieho]]
Rímskokatolícky kostol sv. Jakuba staršieho je jednoloďová gotická stavba s polygonálnym ukončením presbytéria a vežou tvoriacou súčasť jej hmoty zo začiatku 14. storočia. Kostol bol neskorogoticky upravený okolo roku 1516. Pôvodné pravouhle presbytérium bolo nahradené polygonálnym. Loď kostola je zaklenutá hviezdicovou sieťovou klenbou. V interiéri sa pôvodne nachádzal neskorogotický tabuľový oltár sv. Jakuba, ktorý bol odvezený do Ostrihomského múzea. Nachádza sa tu však pôvodný zvon z roku 1486, jeden z najstarších na Slovensku. Súčasťou interiéru je ešte renesančné maľované stallum z prelomu 16. a 17. storočia.


image:Sv jakub1.jpg|Kostol sv. Jakuba staršieho
image:Sv jakub4.jpg|Pohľad do presbytéria kostola
image:Sv jakub2.jpg|Empora
image:Sv jakub3.jpg|Sieťová klenba lode
image:Sv jakub5.jpg|Detail gotického okna


## Osobnosti mestskej časti
### Pôsobili tu
* Ľudo Ondrejov (* 1901 – † 1962), básnik, prozaik.
* Miloslav (Slavo) Luther (nar. 14.augusta 1945) režisér

## Referencie

## Iné projekty

## Externé odkazy
* Oficiálna stránka mesta
* Aktuálne informácie o  Banskej Bystrici


Kategória:Mestské časti Banskej Bystrice
Marek Topoli

**Marek Topoli** (* 29. január 1978) je bývalý slovenský hokejový obranca.

## Klubový hokej
S hokejom začínal v Spišskej Novej Vsi, neskôr odohral sedem rokov v HC Košice (sezónu 2002/03 v Karlových Varoch), v priebehu ročníka 2006/07 prestúpil do Nitry. V 27. kole v zápase proti Skalici inzultoval čiarového rozhodcu Müllnera (keď odplácal jeho neúmyselné sotenie, po ktorom spadol na ľad) a obdržal trest na 6 zápasov nepodmienečne. Zaujímavosťou je, že samotný rozhodca inzultáciu poprel a všetku vinu vzal na seba http://www.denniksport.sk/clanok?id=15723 .

### Štatistiky

## Reprezentácia
Marek Topoli reprezentoval Slovensko ako junior na Majstrovstvách sveta do 20 rokov v roku 1998 vo Fínsku. Zaujímavosťou je, že hoci Slovensko skončilo na predposlednom mieste, Topoli bol celkovo druhý najlšpší v hodnotení plus-mínus bodov. V seniorskej reprezentácii odohral **14** zápasov, v ktorých neskóroval.

*(štatistické údaje v článku sú z [[30. novembra]] [[2006]])*

## Referencie

## Externé odkazy
* 

Kategória:Slovenskí hokejisti
Kategória:Hráči HK Spišská Nová Ves
Kategória:Hráči HC Košice
Kategória:Hráči HKM Humenné
Kategória:Hráči HC Karlovy Vary
Kategória:Hráči HK Nitra
Vladimír Urban

**Vladimír Urban** (* 15. január 1980, Liptovský Mikuláš) je slovenský hokejový obranca. V sezóne 2008/09 hral za Duklu Trenčín.

## Reprezentácia
V slovenskom drese odohral **10** zápasov, zatiaľ neskóroval.

## Externé odkazy
* 

Kategória:Narodenia v 1980
Kategória:Slovenskí hokejisti
Kategória:Osobnosti z Liptovského Mikuláša
Ján Varholík

**Ján Varholík** (* 28. február 1970) je bývalý slovenský hokejový obranca.

## Klubová kariéra
S HC Košice sa stal v sezónach 1994/1995, 1995/1996, 1998/1999 majstrom ligy.

## Reprezentácia
S Československou reprezentáciou do 20 rokov získal v rokoch 1989 a 1990 bronz. V slovenskom drese odohral 80 zápasov, strelil 8 gólov. Reprezentoval Slovensko na ZOH 1994 v Lillehammeri a ZOH 1998 v Nagane. Bol účastníkom majstrovstiev sveta skupiny C v roku 1994, skupiny B 1995 a skupiny A v roku 1996.

## Externé odkazy
* 
* Ján Varholík štatistiky na *eliteprospects.com*

Kategória:Slovenskí hokejisti
Kategória:Slovenskí hokejoví obrancovia
Kategória:Slovenskí olympionici
Kategória:Účastníci MS v hokeji 1996
Kategória:Hráči HC Košice
Kategória:Hokejisti na Zimných olympijských hrách 1998
Miroslav Vantroba

**Miroslav Vantroba** (* 2. jún 1979, Spišská Nová Ves) je slovenský hokejový obranca.

## Klubový hokej
Je odchovancom HK Spišská Nová Ves, v tomto klube odohral sezónu 1999/00, následne ho angažoval HC Košice, kde strávil tri roky. V ročníku 2003/04 absolvoval prvé zahraničné angažmán, keď posilnil český klub HC Energie Karlovy Vary, po ňom hrával znovu v Košiciach. V priebehu sezóny 2005/06 prestúpil do MHC Martin. Krátko pred play-off nasledujúcej sezóny sa vrátil (v rámci hosťovania), do materského klubu HK Spišská Nová Ves bojujúceho o extraligovú účasť.http://www.szlh.sk/clanok/17322-Vantroba-na-Spis-Durak-do-Kezmarku-suhrn  Na drese nosí číslo 9. V súčasnosti hráv v tíme HC ’05 Banská Bystrica. 

### Štatistiky

## Reprezentácia
V slovenskej reprezentácii odohral **4** zápasy, strelil **1** gól.

## Externé odkazy
* 

Kategória:Narodenia v 1979
Kategória:Slovenskí hokejisti
Roman Veber

**Roman Veber** (* 3. február 1969, Bratislava) je bývalý slovenský hokejový obranca. Jeho syn Roman Veber mladší (* 1992) bol hokejový útočník.

## Klubový hokej
S hokejom začínal v Slovane Bratislava, kde odohral päť sezón v česko-slovenskej lige a dve v slovenskej extralige. Od sezóny 1999/00 hral v Nemecku, prevažne v nižších súťažiach. Kariéru ukončil v ročníku 2008/09, keď hral za HC ’05 Banská Bystrica v slovenskej extralige a HK Ružinov (1. SHL).

### Klubová štatistika

## Reprezentácia
Reprezentoval Česko-Slovensko na Majstrovstvách sveta juniorov v roku 1989. V slovenskej reprezentácii odohral **4** zápasy, strelil **1** gól.

## Externé odkazy
* 
* 

Kategória:Slovenskí hokejisti
Kategória:Slovenskí hokejoví obrancovia
Kategória:Hráči HC Slovan Bratislava
Kategória:Hráči Dukly Trenčín
Kategória:Hráči HC Banská Bystrica
Rudolf Verčík

**Rudolf Verčík** (* 19. marec 1976) je slovenský hokejový útočník, momentálne pôsobiaci v poľskom klube Cracovia Krakow. Hrával aj v drese Spišskej Novej Vsi, Slovana, Trnavy, Popradu, Jihlavy, Žiliny, Liberca a TKH Toruń.

Bol draftovaný v roku 1994 tímom New York Rangers v 2. kole z 52. miesta.

## Reprezentácia
V slovenskom drese odohral **7** zápasov, zatiaľ neskóroval.

## Referencie

## Externé odkazy
* 
* 

Kategória:Narodenia v 1976
Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom New York Rangers
Rádiológia opornej a pohybovej sústavy

**Rádiológia opornej a pohybovej sústavy** alebo tzv. **muskuloskeletálna rádiológia** je rádiologický pododbor, ktorý sa zaoberá zobrazovacou diagnostikou ochorení týchto sústav. V niektorých krajinách je samostatnou nadstavbovou špecializáciou. Problematika, ktorou sa zaoberá, je veľmi rozsiahla a siaha od traumatických, vrodených a degeneratívnych postihnutí k zápalovým a nádorovým ochoreniam kostí, svalov, šliach a kĺbov. Využíva prakticky všetky dostupné vyšetrovacie modality, ktoré má rádiológia k dispozícií.

V užšom slova zmysle sa pod pojmom muskuloskeletálna rádiológia myslí najmä rádiológia končatín.

## Rozdelenie

Muskuloskeletálnu rádiológiu môžeme rozdeliť podľa podľa viacerých kritérií. Podľa modality, ktorú používa, na muskuloskeletálnu rádiológiu:
* *konvenčnú* (skiagrafia chrbtice)
* *sonografickú*
* *CT rádiológiu*
* *MR rádiológiu*

Ďalej možno použiť rozdelenie podľa typu ochorení, ktoré popisuje, na muskuloskeletálnu rádiológiu:
* *vrodených chýb*
* *traumatických zmien*
* *degeneratívnych a zápalových zmien*
* *nádorových a pseudonádorových zmien*

Rozdelenie je možné i podľa anatomickej lokalizácie, v ktorej sa ochorenie nachádza alebo podľa jednotlivých chorôb. Každé rozdelenie má svoj význam - napríklad pri fraktúrach sa hodí rozdelenie podľa anatomickej lokalizácie, pri nádoroch skôr podľa typu nádorov, pri vrodených chybách podľa jednotlivých chorobných stavov a podobne.